Peter Skaarup (DF), 2007-04-26:
Jeg vil sige til hr. Hüseyin Arac, at jeg ikke sagde, at tyrkere ikke går ind for demokrati.
Jeg sagde, at man i tænketanken beskrev, hvordan der i visse lande var et problem i forhold til vores grundlæggende værdier i Danmark, som bl.a. er demokrati, ytringsfrihed og ligestilling mellem kønnene.
Og der bliver Tyrkiet sammen med Pakistan og Irak nævnt som nogle af de lande, hvorfra der kommer mange mennesker, der har et anstrengt forhold, som det udtrykkes, til de værdier, som vi taler om her.
Så vil jeg sige til hr. Hüseyin Arac, at jeg ikke tror, at pædagoger og lærere afviger og ikke har kendskab til almindelige, grundlæggende danske værdier, men jeg tror måske, at der er nogle steder, hvor man er tilbøjelig til at springe let hen over det og så sige: O.k., det kan vi alligevel ikke gøre noget ved; det er måske en svag familie, eller det er en familie, der er svær at nå – vi lader være med at tale om de her ting.
Det tror jeg er farligt.
Jeg tror, man er nødt til at vise noget konsekvens og stå op og sige: Hov, hvordan vil du integrere dig, hvis du fastholder det der syn, du har på kvinder f.eks.?
Der er også nogle danskere, der efter min mening ikke er demokrater, og som ikke har de danske værdier i sig eller ikke vil give udtryk for dem.
Det, det drejer sig om, det, der er brug for, er, at andre mennesker føler sig velkomne og ikke bliver sat i bås med terrorister og fundamentalister.
Hvert individ er ansvarligt over for sine gode og dårlige handlinger.
Er det ikke der, vi skal starte og sige, at danske værdier betyder, at ethvert individ har ansvar over for sig selv, og hvis der er nogen, der ikke har det, uanset hvor de kommer fra, så skal vi hjælpe dem og informere dem?
Er det ikke der, vi skal starte?
Jamen hr. Morten Østergaard må da gerne få den diskussion.
Den tager jeg gerne.
Jeg siger bare – og så skal vi nok tage diskussionen – at det, vi taler om her, er tænketankens rapport.
Det er den aktive påvirkning, vi skal have af de parallelsamfund, som ikke vil integrere sig.
Men når vi taler om det, som har været i Jyllands-Posten omkring fru Pia Kjærsgaards udtalelser, vil jeg sige, at jeg bakker fru Pia Kjærsgaard fuldstændig op.
Altså, fru Pia Kjærsgaard har da ret i, at man i den fundamentalistiske del af islam kræver, at religionen står over lovgivningen; at tørklædet er et symbol på den fundamentalistiske islam, der bl.a. medfører, at nogle kvinder får at vide derhjemme, at de skal gå med tørklæde, at de skal skjule deres hår, at de skal afvige fra de normer og de grundlæggende principper, vi har i Danmark om, at vi har ligestilling mellem kønnene.
Derfor er det centrale i den diskussion, som hr. Morten Østergaard kommer ind på her, det helt grundlæggende princip, at vi skal sørge for, at mennesker integrerer sig, lever under de forudsætninger, vi har i Danmark.
Når jeg læser det her beslutningsforslag fra Dansk Folkeparti, virker det, som om vores pædagoger, lærere, kommunalansatte, regionsansatte og alle mulige andre ikke har kendskab til danske værdier, og at de ikke vil lære vores nyankomne dem.
Det forstår jeg simpelt hen ikke.
En af de ting, man glemmer i den her diskussion, er, at man skal give folk den fornemmelse, at de er velkomne, at de er accepterede og respekterede, selv om de ser anderledes ud og har nogle andre holdninger og meninger.
Hr. Peter Skaarup sagde lige før, at tyrkerne ikke går ind for demokrati.
Undertegnede står over for hr. Peter Skaarup og er forhenværende tyrk, og jeg er glad for, at jeg er en del af et demokrati.
Dansk Folkeparti siger, at vi skal stille krav til de mennesker.
Det er jeg enig i, men skal vi ikke stille krav til os selv og til den måde, Dansk Folkeparti diskuterer de her emner på?